ആന്ധ്രഒഡിഷ തീരത്ത് ഗുലാബ് ചുഴലിക്കാറ്റ് ഞായറാഴ്ച കര തൊട്ടേക്കും. കേരളത്തിലും നിയന്ത്രണം തിരുവനന്തപുരം: 25.09.2021 ആന്ധ്രഒഡിഷ തീരത്ത് ഗുലാബ് എന്ന പേരിലുള്ള ചുഴലിക്കാറ്റ് ഞായറാഴ്ച കര തൊട്ടേക്കും. ബംഗാള് ഉള്ക്കടലിലുണ്ടായ ന്യൂനമര്ദം തീവ്രമായി വിശാഖപട്ടണത്തിനും ഗോപാല്പൂരിനും ഇടയില് കരതൊടാനാണ് സാധ്യത. ചുഴലിക്കാറ്റിന്റെ പശ്ചാത്തലത്തില് കേരളത്തില് ചൊവ്വാഴ്ച വരെ ശക്തമായ മഴയ്ക്ക് സാധ്യതയുണ്ട്. ശനിയാഴ്ച പത്തനംതിട്ട, ആലപ്പുഴ, കോട്ടയം, ഇടുക്കി എന്നീ ജില്ലകളില് യെലോ അലേര്ട് പ്രഖ്യാപിച്ചിരിക്കുകയാണ്. സെപ്റ്റംബര് മാസത്തില് ബംഗാള് ഉള്ക്കടലില് രൂപപ്പെടുന്ന നാലാമത്തെ ന്യൂനമര്ദമാണിത്. ന്യൂനമര്ദ്ദത്തിന്്റെ സ്വാധീനത്തിന്്റെ ഫലമായി കേരളത്തില് സെപ്റ്റംബര് 28 വരെ മഴ സജീവമാകാന് സാധ്യതയുണ്ടെന്നാണ് മുന്നറിയിപ്പ്. മധ്യ തെക്കന് ജില്ലകളിലാണ് കൂടുതല് മഴയ്ക്ക് സാധ്യത. കാലാവസ്ഥ പ്രക്ഷുബ്ധമാവാനുള്ള സാധ്യത മുന്നിര്ത്തി സെപ്തംബര് 27 മുതല് 28 വരെ കേരളാ തീരത്ത് മീന്പിടുത്തത്തിന് വിലക്കേര്പ്പെടുത്തിയിട്ടുണ്ട്. മീന്തൊഴിലാളികള്ക്കും ജാഗ്രത നിര്ദേശം നല്കിയിട്ടുണ്ട്. കേരള ലക്ഷദ്വീപ് തീരങ്ങളില് മണിക്കൂറില് 45 മുതല് 55 കി മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിന് സാധ്യതയുണ്ടെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്.